"PRESS STATEMENT OF H&TE MINISTER DR.VANLALTHLANA ON 5th AUGUST, 2024","1452/2024-2025 MZP HEADQUARTERS CHAMPHAI THIL PHUT CHUNGCHANG Vawiin ni 5.8.2024 (Thawhtanni) atanga Champhai khaw chhunga zirna in zawng zawng leh sorkar pisa kai tur dan tuma MZP Hqrs Champhai in hma an la zui zel hi a pawi tak zet a. Govt Champhai College hi sorkarin a duhsak em em a, RUSA1, RUSA 2 leh PM-USHA atanga thuam that mek a nih bakah zirtirtu dah belh chungchangah pawh a hrana post siam belhna tur thutlukna pawh siam sak an ni tawh a ni. Mizoram puma college zirtirtute khairual zawka (rationalisation) kalpui tura nihturthu lehfimkhurtakinSorkarin hma a lakmekthu hrilhhriatan nih hnu pawha zirna leh sorkar hna tikhaihlak zawnga hma lak a ni a pawi kan ti hie a. Zirtirtu indaihlohna avanga harsatna hi Mizoram sorkar hnuaia college zawng zawngin an tawh mek a nih avangin zirtirtu sem rual hi buaipui mek a nih avangin college pakhat tan a bika transfer lo tih hian kan zirchianna a tihbuai thei a, MZP Hqrs Champhai hian an hmalakna hi ti chhunzawm lo tur leh zirtirtu semrualna (rationalisation) ka kal pui mek hi lo ngaichang hram hram turin ka ngen leh a ni. MZP Hqrs Champhai atangin 3.5.2024 leh 18.7.2024 khan lehkha dawn a ni a. Heng lehkha te hi Minister leh Commissioner hova sawi ho nghal a ni. Zirtirtu sem rual hi Sorkarin hma a lak mekna a nih avang leh hmun dang atang pawha lehkha dawn a nih tho avangin a rang thei ang bera kalpui tura thutlukna siam a ni a. MZP Hqrs Champhai hian sorkar hmasa lamah pawh an harsatna an lo thlen tawh a, rationalisation kal pui phah a ni ngai chuang lo. Tunah hian rationalisation kal pui tura hma lak mek a ni a, college pakhat atan chauha zirtirtu lo sawn hi a remchang lo va kan hriat avangin lo nghak hram hram turin kan ngen nawn leh a. Ni 3.8.2024 (Inrinni) khan Er H. Ginzalal, MLAte nena H&TE Deptt hotute emergency meeting ah pawh ngun taka ngaihtuah a ni a. College tarn takin zirtirtu an mamawh em em tho laia college pakhat tan bika transfer tih bik hian thil tha lo dang a hrin chhuah kan hlau a, MZP Hqrs Champhai pawh an hmalak turn anga ti lo turin Minister leh bialtu MLA kaltlanga ngen an ni leh ta a ni. Rationalisation hi a taka kal pui a nih chuan, college tinah, rualkhai taka zirtirna pek a nih theih pawh kan beisei tlat a ni. Huaisen taka zirtirtu sem rual (rationalisation) tur hian fimkhur taka zirtirtute leh zirlai awm zat zir chian a ngai a. NEP 2020 in zirna kalpui tura min phut dan thlenga ngaihven tel a ni. He hmalakna hian zirna a siam that leh zual a, college dinhmun inthlau lutuk awmte pawh a tiziaawm theiin kan ring. Govt Champhai College dinhmun Tunah hian Govt. Champhai College ah Arts, Science, Commerce leh BCA course kalpui mek a ni a. College kan neih zingah stream 4 nei awmchhun an ni a, Commerce leh BCA erawh Self-Finance Mode a kalpui a ni. College in faculty a neih dan chu hetiang hi a ni: Regular teacher                          -               27 Contract Asst Prof                       -               7 RUSA Asst Prof                           -               4 Part-time Asst Prof                      -               10 Casual Teaching Faculty             -               13 TOTAL              -               61 Mizoram-ah hian state sorkar din college (general stream) hi 20 an awm mek a. Chung zingah chuan zirtirtu sanctioned post atanga tehin Govt Champhai College hi zirtirtu ngah ber dawttu a ni a. Sanctioned post awm zat zirtirtu (regular, contract, RUSA, part-time leh casual teacher) nei pha lo college 5 an awm laiin Govt Champhai College hian sanctioned post 44 nein zirtirtu (regular, contract, RUSA, part-time leh casual teacher) 61 lai an nei a, hei hi sanctioned post atanga teha 138.64% lai a ni a. Self Financing kalpuina department a college in zirtirtute a rawih tel lo pawh hian college zirtirtu sanctioned post aiin zirtirtu an tarn tho a ni. Govt. Champhai College hi RUSA 1, RUSA 2 leh PM-USHA (RUSA 3) hnuaiah central sorkar atanga tanpuinaa hmuhtheih nan dilnatheh luh sakveka nih bakah tanpuina pawh hmuh zel a ni a. Hetianga funding hmu thei college hi Mizoram-ah 2 chauh an awm. Kumin kum tirah pawh khan PM-USHA atangin Rs.5 Cr dawng college 3 chauh an awm a, chu'ng zingah chuan Govt. Champhai College hi a tel leh a ni. * Political Science leh Economics zirtirtu MZP Hqrs Champhai in Political Science leh Economics a zirtirtu indaih lohna an rawn tar lan pawh hi awm kan tih pui a, zirlaite thlavang hauh tura an che chhuak pawh hi a zahawm kan ti hie. Kum 2024 chhung hian, Mizoram pum puia college zirtirtu indaih lohna phuhruk turin hma lak a ni nual tawh a. Tunah hian zirtirtu dil belh chungchangah department dang ngaihchan leh mek a nih bakah hmanni lawk khan DP&AR leh Finance Department lam hotute nen Minister office ah Joint Meeting neih a ni a, anmahni lam atang pawh hian zirlaite tana thutlukna duhawm kan neih theih ngei kan beisei tlat a ni. Govt. Champhai College a Political Science leh Economics department ah zirtirtu 3 ve ve dah an ni a. An dinhmun tlangpui chu a hnuaiah hian tar lan a ni: Political Science Department - Sanctioned Post                       -      4                                Filled Post   -    3 Zirlaiawmzat                             -      237                             Workload    -     16.3 classes/week Teacher-Pupil Ratio                 -      1:79 Mizoram college ah Political Science zirtirtu 3 emaw a aia tlem nei college 6 an awm a, 16.3 classes/week workload nei 2 an awm laiin a aia tarn nei college 4 an awm bakah Teacher Pupil Ratio 1:79 aia nei tarn college 2 an awm a ni. Economics Department- Sanctioned Post                       -      3                                   Filled Post   -    2 Zirtirtu rawih belh                      -      Casual teacher 1 Zirlaiawmzat                             -      89                               Workload     -     16.3 classes/week Teacher-Pupil Ratio                -      1:30 Mizoram college ah Economics zirtirtu 3 emaw a aia tlem nei college 9 an awm a, 16.3 classes/week workload nei 7 an awm laiin a aia tarn nei college 4 an awm bakah Teacher Pupil Ratio 1:30 aia nei tarn college 7 an awm a ni. A chunga zirtirtu dinhmun ka han tarlan atang hian Govt. Champhai College zirtirtu dinhmun kan hriatthiam rualin, college dangte nen, zirtirtu an mamawh belhna a sang hie tih a hriat a. Hetiang dinhmuna ding kan nih avang leh zirlai pawl emaw college dang atanga zirtirtu dil belhna kan dawn tho avangin rualkhai zawka zirtirtu sem rual hi a felfai zawk a. Buaina dang pumpelh a nih theih pawh kan beisei a ni. NAAC Peer Team visit chungchang Govt. Champhai College in NAAC accreditation an neih a tawpna hi kum 2021 daih kha a ni tawh a. NAAC accreditation nei tur hian college in Annual Quality Assurance Report (AQAR) hi kumtin a thehluh a ngaih bakah Information for Initial Quality Assessment (IIQA) leh Self-Study report (SSR) te buatsaiha thehluh a ngai. Govt. Champhai College in AQAR hi 2020-21 atang khan a lo thehlut tawh loh bakah IIQA leh SSR pawh siam theih a la ni lo va, chuvangin NAAC accreditation nei tura NAAC Peer Team Visit pawh a awm thei lo a ni. MZP Hqrs Champhai lamin NAAC Peer Team visit chungchanga harsatna an sawite kha hriat sual palh thil a nih ka ring a. College lam pawh AQAR thehlut turin kan lo fuih zel thungang. Tlangkawmna . Zirtirtu semrual (Rationalisation) kalpui tur chuan zirlai awm zat, zirtirtu hman theih zat (dam lo, Principal in-charge, study leave la, maternity leave la, adt paihin), section awm zat, Major leh Multi-disciplinary paper la zat bakah zirtirtute posting history kimchang neih vek a ngai a. Hmanhmawh taka tih chuan tihsual neih palh a hlauhawm avangin ngun taka zirchianna neih mek a ni. Rationalisation ti tur hian inrawnna neih ngaite a awm bakah ruahmanna awm te sawi ho a ngai thin. Keini sorkar hian zirlaite dinhmun ngaihtuahin hma a la zel dawn a. Zirlaite tana tha ber tur a nih kan rin tlat avangin rationalisation ti tura hma lak mek a ni. Fimkhurtaka kal a ngaih laiin tiam chin neia innawrna avang hian tih hmaih emaw en kan neih palh a hlauhawm a. Kan theih ang tawka chakin kan kal mek a, Mizoram zirna leh zirlaite tan rah tha pawh a chhuah ngei kan beisei tlat a ni. Zirna in leh sorkar pisa kai tur dang zawnga hma lak a nih hian a tuartu ber chu zirlaite leh sorkar behchhana hnathawkte an ni a, a tawpah chuan mipui ten kan tawrh phah thin. Sorkar lam atanga hma lak mek dante leh college dangte dinhmun hrilhhriat an nih hnu leh tum danga la tih ngai loh, rationalisation kalpui turn a nih mek laia hetiang boruak a awm ta mai hi a zia lo ka ti tak zet a. MZP Hqrs Champhai hruaitute hian an hmalakna hi titawp turin ka ngen a. Govt. Champhai College mai bakah Mizoram puma college zirtirtute leh zirlaite tan hma kan la mek a ni tih ka han hriattir nghal bawk e. KA LAWM E",Dated: 5 th Aug 24 5:01 PM,https://dipr.mizoram.gov.in/post/press-statement-of-hte-minister-pu-vanlalthlana